Yuggad ɣef wayla-s ad yeɣli gar yifassen n tsednan, syin ad t-ttemḥedwaqen medden, yuggad ad isimes i tinzert n At-Musa d tsutwin ara d-ǧǧen. Yugi ad kecmen wiyaḍ tiferkiwinis ɣas ma d iḍulan-is neɣ d ayyawen-is. Lemmer kan i d-yessuter yiwen n Umusa am netta yiwet deg yessi-s. Maca, yiwen ur tent-ira, wissen kan arraw n Ceɛban ? Yerna nutni suḍ-iten ad afgen. Niqal ira ad d-yerr ttar deg-sen.